สวัสดีครับ พอดีผมเป็นแผลที่ขอบทวารครับ เวลาโดนน้ำหรือเวลานั่งจะรู้สึกเจ็บเเล้วก็เเสบมากครับ บางทีเวลาถ่ายก็จะมาเลือดครับสีแดงสดครับน่าจะมาจากแผลที่เป็นอยู่ครับ แล้วเมื่อวานครับ ผมได้ลองสังเกตดีๆเเล้วเหมือนมีหนองด้วย สาเหตุจากอะไรครับ ยาแก้หนองสามารถช่วยทำให้หายได้ไหมครับ หรือต้องไปขูดออกครับ
สวัสดีค่ะ อาการเจ็บขอบทวาร ถ่ายมีเลือดปน อาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ฝีที่ทวารหนัก-ทวารหนักและไส้ตรงอักเสบหากเจ็บมาก น่าจะเกี่ยวกับริดสีดวงหรือฝีที่ทวารหนักการรักษาของฝีมักต้องใช้การผ่าตัดระบายหนองร่วมด้วย และเป็นโรคที่ควรรักษาเพื่อไม่ให้เกิดกล้ามเนื้อหูรูดบริเวณทวารหนักเสียหาย ซึ่งจะทำให้เกิดความลำบากในการขับถ่ายต่อไป หลังจากนั้นแพทย์จะให้ยาฆ่าเชื้อมารับประทานในช่วงสั้นๆ จึงควรไปพบแพทย์เพื่อรับการรักษา ไม่ควรซื้อยามากินเองการดูแลตัวเองเบื้องต้น รับประทานยาแก้ปวด ดื่มน้ำมากๆ กินอาหารที่มีกากใยสูง อาจใช้ผ้าก๊อซหรือแผ่นอนามัยเพื่อรองรับเลือดหรือหนองที่ไหลออกมาไม่ให้เปื้อนเสื้อผ้า